CELEX: 52017PC0243
Language: fi
Date: 2017-05-23
Title: Ehdotus NEUVOSTON TÄYTÄNTÖÖNPANOPÄÄTÖS LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Saint Vincent ja Grenadiinien osalta

EUROOPAN KOMISSIO
            Bryssel 23.5.2017
            COM(2017) 243 final
            2017/0101(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Saint Vincent ja Grenadiinien osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               Tämä ehdotus koskee laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008
                  1
               , jäljempänä 'LIS-asetus', soveltamista.
            
            
               Yleinen tausta
            
            
               Tämä ehdotus perustuu LIS-asetuksen täytäntöönpanoon ja LIS-asetuksessa säädettyjen aineellisten ja menettelyä koskevien vaatimusten mukaisesti suoritettuihin tutkimus- ja vuoropuhelumenettelyihin. Näissä vaatimuksissa edellytetään muun muassa, että kaikkien maiden olisi suoritettava niille kansainvälisen oikeuden mukaan lippu-, satama-, rannikko- tai markkinavaltioina kuuluvat velvollisuudet LIS-kalastuksen ehkäisemiseksi, estämiseksi ja poistamiseksi.
            
            
               Ehdotukseen liittyvät voimassa olevat säännökset
            
            
               Tiedon antamisesta niille kolmansille maille, jotka komissio katsoo mahdollisesti yhteistyöhön osallistumattomiksi kolmansiksi maiksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti 12. joulukuuta 2014 annettu komission päätös (EUVL C 453, 17.12.2014, s. 5).
            
            
               Komission täytäntöönpanopäätös, annettu 23 päivänä toukokuuta 2017, Saint Vincent ja Grenadiinien toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL C XXXX, XX.XX.2017, s. …).
            
            
               Johdonmukaisuus suhteessa unionin muuhun politiikkaan ja muihin tavoitteisiin
            
            
               Ei sovelleta.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Intressitahojen kuuleminen
            
            
               Asianomaisilla osapuolilla oli LIS-asetuksen säännösten mukaisesti tilaisuus puolustaa etujaan tutkimus- ja vuoropuhelumenettelyjen aikana.
            
            
               Asiantuntijatiedon keruu ja käyttö
            
            
               Ulkopuolisia asiantuntijoita ei tarvittu.
            
            
               Vaikutusten arviointi
            
            
               Tämä ehdotus perustuu LIS-asetuksen täytäntöönpanoon.
            
            
               LIS-asetuksessa ei säädetä yleisestä vaikutusten arvioinnista, mutta se sisältää tyhjentävän luettelon edellytyksistä, jotka on arvioitava.
            
         
         
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ehdotetun toimen lyhyt kuvaus
            
            
               Komissio ilmoitti 12. joulukuuta 2014 annetulla komission päätöksellä Saint Vincent ja Grenadiineille, että se katsoo kyseisen maan mahdollisesti yhteistyöhön osallistumattomaksi kolmanneksi maaksi LIS-asetuksen mukaisesti. 
            
            
               Komissio toteutti toimenpiteitä Saint Vincent ja Grenadiinien osalta. Näissä toimenpiteissä asianomaiselle maalle annettiin muun muassa mahdollisuus vastata esitettyihin väitteisiin ja kiistää ne, oikeus pyytää ja antaa lisätietoja sekä mahdollisuus ilmoittaa tilanteen korjaamiseksi toteutettavista toimintasuunnitelmista. Sille myönnettiin myös kohtuullinen aika vastaamiseen ja tilanteen korjaamiseen. 
            
            
               Komissio totesi 23 päivänä toukokuuta 2017 annetussa täytäntöönpanopäätöksessä Saint Vincent ja Grenadiinit maaksi, jonka komissio katsoo LIS-asetuksen mukaiseksi yhteistyöhön osallistumattomaksi kolmanneksi maaksi.
            
            
               Oheinen neuvoston täytäntöönpanopäätösehdotus perustuu havaintoihin, joista käy ilmi, ettei Saint Vincent ja Grenadiinit ole täyttänyt sille kansainvälisen oikeuden mukaan lippu-, satama-, rannikko- tai markkinavaltiona kuuluvia velvollisuuksia. 
            
            
               Sen vuoksi ehdotetaan, että neuvosto hyväksyy oheisen päätösehdotuksen.
            
            
               Oikeusperusta
            
            
               Laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä 29. syyskuuta 2008 annettu neuvoston asetus (EY) N:o 1005/2008.
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               Suhteellisuusperiaate
            
            
               Ehdotus on suhteellisuusperiaatteen mukainen seuraavista syistä:
            
            
               Toimintatapa kuvataan LIS-asetuksessa, eikä mahdollisuutta kansallisiin päätöksiin anneta.
            
            
               Ilmoitusta siitä, kuinka unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuva taloudellinen ja hallinnollinen rasitus pidetään mahdollisimman pienenä ja oikeassa suhteessa tavoitteeseen nähden, ei vaadita.
            
            
               Sääntelytavan valinta
            
            
               Ehdotettu sääntelytapa: päätös.
            
            
               Muut vaihtoehdot eivät soveltuisi seuraavista syistä:
            
            
               Muut sääntelytavat eivät soveltuisi, koska LIS-asetuksessa ei säädetä muista vaihtoehdoista.
            
            
               4.TALOUSARVIOVAIKUTUKSET 
            
         
         
            
               Ehdotuksella ei ole vaikutusta unionin talousarvioon.
            
            
               2017/0101 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Saint Vincent ja Grenadiinien osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008
                  2
                ja erityisesti sen 33 artiklan,
            
            
               ottaa huomioon komission ehdotuksen, 
            
            
               sekä katsoo seuraavaa:
            
            
               1.JOHDANTO
            
            
               (1)Asetuksessa (EY) N:o 1005/2008, jäljempänä ’LIS-asetus’, perustetaan laittoman, ilmoittamattoman ja sääntelemättömän kalastuksen, jäljempänä ’LIS-kalastus’, ehkäisemistä, estämistä ja poistamista koskeva unionin järjestelmä.
            
            
               (2)LIS-asetuksen VI luvussa säädetään menettelystä yhteistyöhön osallistumattomien kolmansien maiden toteamiseksi, toimenpiteistä yhteistyöhön osallistumattomiksi todettuihin kolmansiin maihin nähden, yhteistyöhön osallistumattomia kolmansia maita koskevan luettelon laatimisesta, yhteistyöhön osallistumattomien kolmansien maiden luettelosta poistamisesta, yhteistyöhön osallistumattomien kolmansien maiden luettelon julkisuudesta ja kiireellisistä toimenpiteistä.
            
            
               (3)Neuvosto hyväksyi 24 päivänä maaliskuuta 2014 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU.
            
            
               (4)Komissio ilmoitti LIS-asetuksen 32 artiklan mukaisesti 12 päivänä joulukuuta 2014 annetulla päätöksellä
                  3
               , jäljempänä ’12 päivänä joulukuuta 2014 annettu päätös’, Saint Vincent ja Grenadiineille, että se katsoo kyseisen maan mahdollisesti yhteistyöhön osallistumattomaksi kolmanneksi maaksi.
            
            
               (5)Komissio sisällytti 12 päivänä joulukuuta 2014 annettuun päätökseen tiedot tällaisen mahdollisen toteamisen perusteena olevista olennaisista tosiasioista ja huomioista.
            
            
               (6)Päätös annettiin tiedoksi Saint Vincent ja Grenadiineille, ja sen mukana toimitettiin kirje, jossa Saint Vincent ja Grenadiineja kehotettiin panemaan läheisessä yhteistyössä komission kanssa toimintasuunnitelma havaittujen puutteiden korjaamiseksi.
            
            
               (7)Komissio kehotti Saint Vincent ja Grenadiineja erityisesti i) toteuttamaan kaikki tarvittavat toimenpiteet komission ehdottamassa toimintasuunnitelmassa olevien toimien täytäntöönpanemiseksi; ii) arvioimaan komission ehdottamassa toimintasuunnitelmassa olevien toimien täytäntöönpanoa ja iii) lähettämään kuuden kuukauden välein komissiolle yksityiskohtaisen kertomuksen, joissa arvioidaan kunkin toimen täytäntöönpanoa esimerkiksi siihen liittyen, millainen yksittäis- ja/tai kokonaisvaikutus näillä toimilla on täysin vaatimustenmukaisen kalastuksen valvontajärjestelmän varmistamiseen.
            
            
               (8)Saint Vincent ja Grenadiineille annettiin mahdollisuus vastata 12 päivänä joulukuuta 2014 annettuun päätökseen sekä muihin komission esille ottamiin asian kannalta merkityksellisiin tietoihin ja toimittaa todisteita 12 päivänä joulukuuta 2014 annetussa päätöksessä esitettyjen tosiasioiden kiistämiseksi tai täydentämiseksi. Saint Vincent ja Grenadiineille taattiin oikeus pyytää tai toimittaa lisätietoja.
            
            
               (9)Komissio käynnisti 12 päivänä joulukuuta 2014 antamallaan päätöksellä ja sen mukana seuranneessa kirjeessä Saint Vincent ja Grenadiinien kanssa vuoropuheluprosessin ja ilmoitti, että sen mielestä kuusi kuukautta on periaatteessa riittävän pitkä aika päästä yhteisymmärrykseen tässä asiassa.
            
         
         
            
               (10)Komissio jatkoi tarpeellisina pitämiensä tietojen hankkimista ja tarkistamista. Saint Vincent ja Grenadiinien 12 päivänä joulukuuta 2014 annetun päätöksen jälkeen antamia suullisia ja kirjallisia huomautuksia tarkasteltiin ja ne otettiin huomioon. Saint Vincent ja Grenadiineja pidettiin ajan tasalla joko suullisesti tai kirjallisesti asian käsittelystä komissiossa.
            
            
               (11)Komissio kuitenkin katsoi, ettei Saint Vincent ja Grenadiinit ollut puuttunut riittävällä tavalla 12 päivänä joulukuuta 2014 annetussa päätöksessä kuvattuihin huolenaiheisiin ja puutteisiin. Lisäksi komissio katsoi, ettei Saint Vincent ja Grenadiinien esittämässä toimintasuunnitelmassa ehdotettuja toimenpiteitä ollut pantu täytäntöön täysimääräisesti. Sen vuoksi komissio hyväksyi täytäntöönpanopäätöksen 2017/xxx/EU
                  4
               , jossa Saint Vincent ja Grenadiinit todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi.
            
            
               (12)Komission tutkimus- ja vuoropuhelumenettelyjen, joihin sisältyvät kirjeenvaihto ja kokoukset, sekä 12 päivänä joulukuuta 2014 tehdyn päätöksen ja täytäntöönpanopäätöksen 2017/xxx/EU taustalla olevien syiden perusteella on aiheellista lisätä Saint Vincent ja Grenadiinit LIS-kalastuksen torjumista koskevaan yhteistyöhön osallistumattomia kolmansia maita koskevaan luetteloon. 
            
            
               (13)LIS-asetuksen 34 artiklan 1 kohdan nojalla neuvosto poistaa määräenemmistöllä komission ehdotuksesta sellaisen kolmannen maan yhteistyöhön osallistumattomien kolmansien maiden luettelosta, joka osoittaa, että sen luetteloon merkitsemiseen johtanut tilanne on korjattu. Luettelosta poistamista koskevassa päätöksessä otetaan huomioon myös, onko asianomainen kolmas maa toteuttanut konkreettisia toimenpiteitä, joilla tilannetta voidaan parantaa pysyvällä tavalla.
            
            
               2.MENETTELY SAINT VINCENT JA GRENADIINIEN SUHTEEN
            
            
               (14)Komissio ilmoitti 12 päivänä joulukuuta 2014 LIS-asetuksen 32 artiklan mukaisesti Saint Vincent ja Grenadiineille, että se harkitsi mahdollisuutta todeta Saint Vincent ja Grenadiinit yhteistyöhön osallistumattomaksi kolmanneksi maaksi ja kehotti Saint Vincent ja Grenadiineja laatimaan tiiviissä yhteistyössä sen yksikköjen kanssa toimintasuunnitelman 12 päivänä joulukuuta 2014 annetussa päätöksessä todettujen puutteiden korjaamiseksi. Mainitun päätöksen jälkeen Saint Vincent ja Grenadiinit esitti näkemyksiään kirjallisissa lausunnoissa ja tapasi komission edustajia keskustellakseen asiaa koskevista näkökohdista. Komissio toimitti asiaankuuluvat tiedot kirjallisesti Saint Vincent ja Grenadiineille. Komissio jatkoi tarpeellisina pitämiensä tietojen hankkimista ja tarkistamista. Saint Vincent ja Grenadiinien 12 päivänä joulukuuta 2014 annetun päätöksen jälkeen esittämiä suullisia ja kirjallisia huomautuksia tarkasteltiin ja ne otettiin huomioon, samalla kun Saint Vincent ja Grenadiineja pidettiin joko suullisesti tai kirjallisesti ajan tasalla komission huomioista. Komissio katsoi, ettei Saint Vincent ja Grenadiinit ollut puuttunut riittävällä tavalla 12 päivänä joulukuuta 2014 annetussa päätöksessä kuvattuihin huolenaiheisiin ja puutteisiin. Lisäksi komissio katsoi, ettei toimintasuunnitelmassa ehdotettuja toimenpiteitä ollut pantu täytäntöön täysimääräisesti.
            
            
               3.SAINT VINCENT JA GRENADIINIEN TOTEAMINEN YHTEISTYÖHÖN OSALLISTUMATTOMAKSI KOLMANNEKSI MAAKSI
            
            
               (15)Komissio analysoi 12 päivänä joulukuuta 2014 annetussa päätöksessä Saint Vincent ja Grenadiinien velvollisuuksia ja sitä, miten se on noudattanut kansainvälisiä velvoitteitaan lippu-, satama-, rannikko- tai markkinavaltiona. Kyseisessä analyysissa komissio otti huomioon LIS-asetuksen 31 artiklan 4–7 kohdassa luetellut muuttujat.
            
            
               (16)Komissio tarkasteli, miten Saint Vincent ja Grenadiinit noudatti sille kuuluvia velvollisuuksia ottaen huomioon 12 päivänä joulukuuta 2014 annetussa päätöksessä esitetyt havainnot, Saint Vincent ja Grenadiinien tältä osin antamat asiaankuuluvat tiedot, ehdotetun toimintasuunnitelman ja tilanteen korjaamiseksi toteutetut toimenpiteet.
            
            
               (17)Pääasialliset puutteet, jotka komissio yksilöi ehdotetussa toimintasuunnitelmassa, liittyivät siihen, että kansainvälisen oikeuden mukaiset velvoitteet oli jätetty useilta osin panematta täytäntöön, mikä liittyi erityisesti asianmukaisen lainsäädäntökehyksen hyväksymättä jättämiseen sekä riittävän ja tehokkaan valvontajärjestelmän, tarkkailijajärjestelmän ja pelotteena toimivan seuraamusjärjestelmän puuttumiseen. Muut yksilöidyt puutteet koskevat yleisemmin kansainvälisten velvoitteiden noudattamista, mukaan lukien alueellisten kalastuksenhoitojärjestöjen suositukset ja päätöslauselmat sekä kansainvälisen oikeuden mukaiset alusten rekisteröintiä koskevat edellytykset. On myös havaittu, ettei asiaankuuluvien elinten antamia suosituksia ja päätöslauselmia, joita on vahvistettu muun muassa Yhdistyneiden kansakuntien kansainvälisessä toimintasuunnitelmassa LIS-kalastuksen ehkäisemiseksi, vastustamiseksi ja poistamiseksi ja lippuvaliotoimintaa koskevissa suuntaviivoissa, ole noudatettu. Ei-sitovien suositusten ja päätöslauselmien noudattamatta jättämistä pidettiin kuitenkin ainoastaan lisätodisteena eikä toteamisen perusteena.
            
            
               (18)Komissio totesi LIS-asetuksen nojalla täytäntöönpanopäätöksessä 2017/xxx/EU Saint Vincent ja Grenadiinit yhteistyöhön osallistumattomaksi kolmanneksi maaksi.
            
            
               (19)Saint Vincent ja Grenadiineissa sen kehitysmaa-asemasta johtuen mahdollisesti vallitsevien rajoitteiden osalta todetaan, että Saint Vincent ja Grenadiinien yleinen kehitystaso ei heikennä maan kehityksen nykytilannetta eikä sen kykyä hoitaa kalastusta.
            
            
               (20)Ottaen huomioon 12 joulukuuta 2014 annettu päätös ja 23 päivänä toukokuuta 2017 annettu täytäntöönpanopäätös 2017/xxx/EU sekä komission Saint Vincent ja Grenadiinien kanssa käymä vuoropuhelumenettely ja sen tulokset voidaan päätellä, että Saint Vincent ja Grenadiinien toteuttamat toimet sille lippuvaltiona kuuluvien velvollisuuksien täyttämiseksi eivät ole riittäviä Yhdistyneiden kansakuntien merioikeusyleissopimuksen (UNCLOS) 63, 64, 91, 94 ja 117 artiklan, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta tehdyn Yhdistyneiden Kansakuntien sopimuksen (YK:n kalakantasopimus UNFSA) 7, 18, 19, 20 ja 23 artiklan eivätkä kansainvälisten suojelu- ja hoitotoimenpiteiden noudattamisen edistämisestä aavalla merellä toimivien kalastusalusten osalta tehdyn FAO:n sopimuksen III artiklan 8 kohdan noudattamiseksi.
            
            
               (21)Näin ollen Saint Vincent ja Grenadiinit ei ole täyttänyt sille lippuvaltiona kansainvälisen oikeuden mukaan kuuluvia velvoitteita LIS-kalastuksen ehkäisemiseksi, estämiseksi ja poistamiseksi.
            
            
               4.YHTEISTYÖHÖN OSALLISTUMATTOMIEN KOLMANSIEN MAIDEN LUETTELON LAATIMINEN
            
            
               (22)Saint Vincent ja Grenadiinien osalta tehtyjen päätelmien perusteella kyseinen maa olisi LIS-asetuksen 33 artiklan mukaisesti lisättävä täytäntöönpanopäätöksellä 2014/170/EU laadittuun yhteistyöhön osallistumattomia kolmansia maita koskevaan luetteloon. Sen vuoksi täytäntöönpanopäätöstä 2014/170/EU olisi muutettava.
            
            
               (23)Saint Vincent ja Grenadiinien merkitseminen LIS-kalastuksen torjumista koskevaan yhteistyöhön osallistumattomien kolmansien maiden luetteloon merkitsee LIS-asetuksen 38 artiklassa säädettyjen toimenpiteiden soveltamista. LIS-asetuksen 38 artiklan 1 kohdassa kielletään yhteistyöhön osallistumattomien maiden lipun alla purjehtivilla kalastusaluksilla pyydettyjen kalastustuotteiden tuonti. Saint Vincent ja Grenadiinien tapauksessa kyseisen kiellon olisi koskettava kaikkia LIS-asetuksen 2 artiklan 8 kohdassa määriteltyjä kantoja ja lajeja, koska LIS-kalastusta koskevien asianmukaisten toimenpiteiden toteuttamatta jättäminen, joka johti Saint Vincent ja Grenadiinien toteamiseen yhteistyöhön osallistumattomaksi kolmanneksi maaksi, ei rajoitu tiettyyn yksittäiseen kantaan tai lajiin.
            
            
               (24)LIS-kalastuksella muun muassa köyhdytetään kalakantoja, tuhotaan meren elinympäristöä, vaarannetaan meren luonnonvarojen suojelua ja kestävää käyttöä, vääristetään kilpailua, vaarannetaan elintarviketurvaa, asetetaan rehelliset kalastajat epäsuotuisaan asemaan ja heikennetään rannikkoyhteisöjä. LIS-kalastuksen liittyvän ongelman suuruuden vuoksi katsotaan tarpeelliseksi, että unioni panee nopeasti täytäntöön Saint Vincent ja Grenadiineja koskevat toimet yhteistyöhön osallistumattomana maana. Sen vuoksi tämän päätöksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               (25)Jos Saint Vincent ja Grenadiinit osoittaa, että sen luetteloon merkitsemiseen johtanut tilanne on korjattu, neuvosto poistaa sen yhteistyöhön osallistumattomien kolmansien maiden luettelosta määräenemmistöllä komission ehdotuksesta LIS-asetuksen 34 artiklan 1 kohdan mukaisesti. Luettelosta poistamista koskevassa päätöksessä otetaan huomioon myös, onko Saint Vincent ja Grenadiinit toteuttanut konkreettisia toimenpiteitä, joilla tilannetta voidaan parantaa pysyvällä tavalla,
            
            
               ON HYVÄKSYNYT TÄMÄN PÄÄTÖKSEN: 
            
         
         
            
               1 artikla
            
            
               Lisätään Saint Vincent ja Grenadiinit täytäntöönpanopäätöksen 2014/170/EU liitteeseen.
            
            
               2 artikla
            
            
               Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 286, 29.10.2008, s. 1.
               
               
                  
                     (2)
                  EUVL L 286, 29.10.2008, s. 1.
               
               
                  
                     (3)
                  Komission päätös, annettu 12 päivänä joulukuuta 2014, tiedon antamisesta kolmannelle maalle, jonka komissio katsoo mahdollisesti yhteistyöhön osallistumattomaksi kolmanneksi maaksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL C 453, 17.12.2014, s. 5). 
               
               
                  
                     (4)
                  Komission täytäntöönpanopäätös 2017/xxx/EU, annettu 23 päivänä toukokuuta 2017, Saint Vincent ja Grenadiinien toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL L xx, dd.mmmm.2017, s. x).